
ORDIN
mun. Chișinău
„______” ______________2026                                                            Nr. ______/______

Cu privire la aprobarea Regulamentului pentru determinarea pagubelor în apicultură provocate de fenomenele naturale periculoase
În temeiul pct. 10 din Regulamentul cu privire la clasificarea situațiilor excepționale și la modul de acumulare și prezentare a informațiilor în domeniul protecției populației și teritoriului în caz de situații excepționale, aprobat prin Hotărârea Guvernului nr. 1076/2010, pct. 9 subpct. 10) din Regulamentul privind organizarea și funcționarea Ministerului Agriculturii și Industriei Alimentare, aprobat prin Hotărârea Guvernului nr. 695/2017, 
ORDON:
1. Se aprobă Regulamentul pentru determinarea pagubelor în apicultură provocate de fenomenele naturale periculoase (se anexează).
2. Controlul privind executarea prezentului ordin se asigură de către Ministerul Agriculturii și Industriei Alimentare.
3. Prezentul ordin intră în vigoare la data publicării în Monitorul Oficial al Republicii Moldova.


Ministrul Agriculturii                                                                Eugeniu OSMOCHESCU
și Industriei Alimentare                                                       

























	
EXECUTAT: Consultant principal al Direcției politici în sectorul zootehnic
	
	Alina PERJOVSCHI

	COORDONAT: Secretar de stat
	
	

	Consultant principal al Direcției juridice
	
	  Vasilii DOGOTARI

	Șef al Direcției politici în sectorul zootehnic
	
	        Valentin ROȘCA



Aprobat
prin Ordinul Ministerului Agriculturii
și Industriei Alimentare 
nr. _______/______ din „_____” ___________ 2026

REGULAMENTUL
pentru determinarea pagubelor în apicultură provocate de fenomenele naturale periculoase
Secțiunea 1
Dispoziții generale
1. Prezentul Regulament stabilește cadrul metodologic și procedural pentru constatarea, evaluarea și determinarea pagubelor produse exploatațiilor apicole ca urmare a fenomenelor naturale periculoase (în continuare – fenomene periculoase), precum și modul de întocmire, înregistrare și păstrare a actelor de constatare și evaluare a pagubelor.
2. Scopul prezentului Regulament este asigurarea unei metodologii unitare, transparente și verificabile de evaluare a pagubelor suferite de apicultori, care să asigure tratament egal apicultorilor aflați în situații similare și să constituie o bază obiectivă pentru fundamentarea eventualelor măsuri de sprijin financiar acordate din bugetul de stat, din fonduri externe sau din alte surse legal constituite, în scopul menținerii și refacerii potențialului apicol național în contextul schimbărilor climatice.
3. Procedura de constatare și metodologia de calcul stabilite prin prezentul Regulament sunt obligatorii pentru toate evaluările ale căror rezultate urmează să fundamenteze acordarea compensațiilor sau a altor forme de sprijin financiar din surse publice. Actele de constatare întocmite cu nerespectarea prezentului Regulament nu pot servi drept temei pentru acordarea compensațiilor sau a altor forme de sprijin financiar din surse publice. 
4. Regulamentul se aplică:
1. 
2. 
3. 
4. 
4.1. apicultorilor – persoane fizice, persoane juridice care dețin familii de albine înregistrate în conformitate cu prevederile Legii apiculturii nr. 70/2006 și care au suferit pagube ca urmare a unui fenomen periculos confirmat oficial;
4.2. autorităților administrației publice centrale de specialitate și subdiviziunilor teritoriale ale acestora, Agenției Naționale pentru Siguranța Alimentelor, Instituției Publice Autoritatea de Meteorologie și Monitoring de Mediu (în continuare – IP AMM), precum și autorităților administrației publice locale implicate în constatarea, evaluarea și evidența pagubelor.
5. Prezentul Regulament stabilește exclusiv modul de constatare și de cuantificare a pagubei. Valoarea totală a pagubei determinată potrivit prezentului Regulament reprezintă valoarea prejudiciului constatat și nu echivalează cu cuantumul compensației sau al sprijinului financiar. Condițiile de eligibilitate, pragurile minime de afectare, rata de compensare, plafoanele și sursele de finanțare se stabilesc prin actele normative care reglementează schemele de sprijin aplicabile.
6. În sensul prezentului Regulament, noțiunile „apicultură”, „produse apicole”, „miere”, „apicultor”, „stup”, „familie de albine” au înțelesul prevăzut în Legea apiculturii nr. 70/2006, iar noțiunea „fenomen meteorologic și hidrologic periculos” are înțelesul prevăzut în Legea nr. 126/2025 privind finanțarea, gestionarea și monitorizarea politicii agricole. 
1. 
2. 
3. 
4. 
5. 
6. 
6.1. Adițional, se definesc următoarele noțiuni:
act de constatare și evaluare a pagubelor (în continuare – Act de constatare) – documentul oficial întocmit de comisia de constatare și evaluare conform modelului din anexa nr. 2, care consemnează rezultatele constatării și evaluării pagubelor;
afectare biologică – diminuarea sau pierderea capacității biologice a familiei de albine (populația de albine adulte, puietul, starea mătcii, rezervele de hrană, capacitatea de refacere), ca urmare directă a fenomenului periculos;
cheltuieli suplimentare (Cs) – cheltuielile justificate documentar, efectuate de apicultor după producerea fenomenului periculos pentru limitarea și remedierea efectelor acestuia (hrană compensatorie, tratamente sanitar-veterinare, mătci de înlocuire, intervenții urgente, reparații), care nu sunt incluse în altă categorie de pagubă;
coeficient de deteriorare (Kd) – fracția, cuprinsă între 0 și 1, care exprimă gradul de deteriorare a unui stup, a unei componente a stupului sau a unei unități de inventar apicol;
coeficient de pierdere a producției (Kp) – raportul dintre cantitatea de producție pierdută (diferența dintre producția de referință și producția efectiv realizată) și producția de referință;
coeficient de slăbire (Ks) – coeficientul fix care exprimă deprecierea biologică a unei familii de albine afectate parțial, stabilit în baza punctajului obținut în fișa de evaluare din anexa nr. 4;
comisie de constatare și evaluare (în continuare – Comisie) – structura constituită la nivelul unității administrativ-teritoriale de nivelul întâi, abilitată să constate producerea fenomenului periculos în stupină, legătura de cauzalitate, să evalueze pagubele și să întocmească Actul de constatare;
familie afectată parțial – familia de albine viabilă care, ca urmare a fenomenului periculos, a obținut în fișa de evaluare din anexa nr. 4 un punctaj total de cel puțin 4 puncte;
familie pierită – familia de albine moartă, dispărută sau constatată neviabilă (fără capacitate biologică de refacere) ca urmare a fenomenului periculos;
fenomen cu evoluție graduală – fenomenul periculos ale cărui efecte asupra familiilor de albine sau asupra culesului se manifestă progresiv (seceta, arșița prelungită, lipsa culesului determinată de condiții meteorologice, temperaturile extreme prelungite în perioada de iernare);
fenomen cu manifestare bruscă – fenomenul periculos ale cărui efecte se produc într-un interval scurt de timp (înghețul târziu, grindina, ploile torențiale, vântul puternic, viscolul, inundația);
grad biologic de afectare (GAB) – indicatorul procentual al intensității afectării biologice a familiilor de albine din stupină, calculat conform pct. III.1 din anexa nr. 3;
legătură de cauzalitate – raportul direct dintre fenomenul periculos confirmat, mecanismul de afectare și paguba concretă constatată în stupină;
pagubă – valoarea, exprimată în lei, a prejudiciului suferit de apicultor ca urmare directă a fenomenului periculos, compusă din afectarea biologică a familiilor de albine, paguba materială la stupi și inventar, pierderea de producție și cheltuielile suplimentare, diminuată cu valoarea recuperabilă netă;
producție de referință (Qref) – cantitatea de miere sau de alt produs apicol pe care exploatația ar fi obținut-o în absența fenomenului periculos, determinată conform pct. III.6 din anexa nr. 3;
producție efectiv realizată (Qreal) – cantitatea de miere sau de alt produs apicol obținută efectiv de exploatație în sezonul/culesul afectat, confirmată documentar;
specialist în apicultură – persoana fizică ce deține studii superioare sau medii de specialitate în domeniul zootehniei, medicinei veterinare sau apiculturii ori experiență practică confirmată de cel puțin 5 ani în apicultură, desemnată conform pct. 16, și care nu se află în conflict de interese față de apicultorul evaluat;
valoare recuperabilă netă (Vs) – valoarea bunurilor recuperate și valorificabile (ceară, miere salvată, componente ale stupului, alte bunuri), diminuată cu costurile de recuperare, condiționare sau valorificare;
valoarea unitară a familiei de albine (Vuf) – valoarea biologică de înlocuire a unei familii de albine sănătoase cu matcă, fără stup, componente ale stupului, inventar și producție viitoare.
7. Fenomenele naturale periculoase sunt fenomenele enumerate la pct. 2 din anexa nr. 1 la Hotărârea Guvernului nr. 1076/2010. Fenomenele periculoase relevante pentru apicultură și mecanismele de afectare specifice sunt prezentate în secțiunea I din anexa nr. 3.
8. Producerea fenomenului periculos se confirmă prin buletine, hărți de monitorizare climatică, informații agrometeorologice sau adeverințe eliberate de IP AMM, la solicitarea autorității centrale în domeniul agriculturii, a autorității publice locale, a apicultorului sau a formelor asociative ale apicultorilor. Confirmarea producerii fenomenului este o condiție necesară, dar nu suficientă: legătura de cauzalitate dintre fenomen și paguba constatată se stabilește de Comisie pentru fiecare stupină și se consemnează expres în Actul de constatare.
9. La evaluarea pagubei se aplică următoarele principii:
5. 
6. 
7. 
8. 
9. 
9.1. aceeași componentă economică a pagubei nu poate fi inclusă de două ori în calcul;
9.2. o familie de albine se încadrează într-o singură categorie – familie pierită sau familie afectată parțial;
9.3. se exclud din calcul pierderile determinate predominant de cauze fără legătură cu fenomenul evaluat, inclusiv bolile albinelor, intoxicațiile cu produse de uz fitosanitar, gestionarea tehnologică necorespunzătoare, furtul, precum și pierderile obișnuite din perioada de iernare care nu depășesc nivelul mediu înregistrat de exploatație în anii precedenți; pierderile excluse se consemnează în Actul de constatare.
Secțiunea a 2-a
Constituirea și activitatea Comisiei
10. Apicultorul depune la autoritatea publică locală în raza căreia este amplasată stupina un demers privind constatarea și evaluarea pagubelor, conform modelului din anexa nr. 1, în următoarele termene:
10.1. pentru fenomenele cu manifestare bruscă – în termen de 48 de ore de la producerea fenomenului;
10.2. pentru fenomenele cu evoluție graduală – în termen de 10 zile calendaristice de la data la care efectele asupra familiilor de albine sau asupra culesului devin vizibile, dar nu mai târziu de 10 zile calendaristice de la data încetării fenomenului, confirmată de IP AMM;
10.3. pentru pierderile produse în perioada de iernare – în termen de 10 zile calendaristice de la prima revizie de primăvară a familiilor de albine, dar nu mai târziu de 30 aprilie.
11. Termenele prevăzute la pct. 10 pot fi depășite cu cel mult 5 zile lucrătoare în cazuri obiective, justificate documentar (spitalizare, forță majoră, imposibilitatea accesului la stupină), fără pierderea dreptului la evaluare, cu condiția ca starea familiilor de albine și efectele fenomenului să mai poată fi constatate. Motivele depășirii termenului se consemnează în Actul de constatare.
12. La demers se anexează, după caz: copia documentului de înregistrare a stupinei, evidența efectivului de familii de albine deținut înainte de producerea fenomenului, evidența producției realizate în ultimii 3–5 ani (registrul de evidență al stupinei, documente de comercializare), fotografii și înregistrări video datate, alte probe. Lipsa unor documente nu constituie temei pentru refuzul înregistrării demersului; documentele pot fi completate până la data examinării în teren.
13. În termen de cel mult 2 zile lucrătoare de la înregistrarea demersului, primarul emite dispoziția de constituire a Comisiei și transmite notificări instituțiilor prevăzute la pct. 15 pentru delegarea membrilor. Comisia se deplasează în teren în cel mult 5 zile lucrătoare de la înregistrarea demersului – pentru fenomenele cu manifestare bruscă și în cel mult 7 zile lucrătoare – pentru fenomenele cu evoluție graduală și pentru pierderile din perioada de iernare. În cazul unor sesizări multiple pe teritoriul aceleiași unități administrativ-teritoriale, examinarea poate fi organizată pentru mai multe exploatații în cadrul aceleiași deplasări, cu respectarea termenelor stabilite.
14. Președintele Comisiei este primarul localității, care este responsabil de organizarea evaluării conform anexei nr. 3 și de aprobarea Actului de constatare. Primarul poate delega exercitarea atribuțiilor de președinte viceprimarului.
15. Comisia are următoarea componență minimă:
1. 
2. 
3. 
4. 
5. 
6. 
7. 
8. 
9. 
10. 
11. 
12. 
13. 
14. 
15. 
15.1. primarul (președinte);
15.2. un specialist din cadrul primăriei, care exercită funcția de secretar al Comisiei;
15.3. un medic veterinar oficial, reprezentant al subdiviziunii teritoriale a Agenției Naționale pentru Siguranța Alimentelor;
15.4. un reprezentant al subdiviziunii raionale în domeniul agricol;
15.5. un reprezentant al subdiviziunii teritoriale a IP AMM – în cazul în care datele privind producerea fenomenului periculos nu sunt disponibile pe pagina web a IP AMM pentru localitatea sau raionul respectiv.
16. În cadrul procedurii de evaluare poate participa un specialist în apicultură, desemnat de subdiviziunea raională responsabilă de domeniul agriculturii din rândul specialiștilor proprii sau al specialiștilor propuși de instituțiile de cercetare și de învățământ din domeniu ori de organizațiile reprezentative ale apicultorilor cu scop de recomandare. 
17. În cazul în care un membru titular nu poate participa, instituția pe care o reprezintă desemnează un membru supleant, care exercită atribuțiile membrului titular.
18. Apicultorul sau reprezentantul său împuternicit participă la examinarea în teren fără a fi membru al Comisiei și are dreptul: să prezinte probe și documente, să dea explicații, să formuleze obiecții care se consemnează în Actul de constatare și să primească un exemplar al Actului de constatare.
19. Membrul Comisiei care nu este de acord cu concluziile semnează Actul de constatare cu mențiunea „cu opinie separată” și expune opinia în scris, aceasta fiind anexată la Act.
20. Examinarea în teren cuprinde, în mod obligatoriu:
1. 
2. 
3. 
4. 
5. 
6. 
7. 
8. 
9. 
10. 
11. 
12. 
13. 
14. 
15. 
16. 
17. 
18. 
19. 
20. 
20.1. verificarea efectivului de familii de albine deținut înainte de producerea fenomenului, conform documentului de înregistrare a stupinei și evidenței apicultorului;
20.2. examinarea familiilor de albine, stabilirea familiilor pierite și evaluarea familiilor afectate parțial prin completarea fișei de evaluare din anexa nr. 4;
20.3. constatarea stupilor, componentelor și inventarului apicol distruse sau deteriorate;
20.4. colectarea datelor privind producția de referință și producția efectiv realizată;
20.5. documentarea fotografică sau video a familiilor pierite, a familiilor cu slăbire moderată sau severă și a bunurilor distruse ori deteriorate;
20.6. stabilirea legăturii de cauzalitate, cu indicarea fenomenului, a perioadei, a teritoriului, a culesului sau resursei melifere afectate și a mecanismului de afectare;
20.7. efectuarea calculelor conform anexei nr. 3 și consemnarea acestora în Actul de constatare, inclusiv a datelor de bază, a surselor utilizate și a justificării coeficientului Kp provizoriu, după caz.
21. În exploatațiile cu peste 50 de familii de albine, Comisia poate evalua familiile afectate parțial pe grupuri omogene (familii din același tip de stup, aflate în aceeași vatră și cu manifestări similare), examinând în fiecare grup un eșantion de cel puțin 20% din familii, dar nu mai puțin de 10 familii (sau toate familiile, dacă grupul are mai puțin de 10 familii). Coeficientul Ks stabilit pentru eșantion se aplică întregului grup. Familiile pierite se constată și se numără integral.
22. În cazul în care fenomenul periculos se produce înainte sau în timpul culesului, iar producția efectiv realizată nu poate fi încă determinată, Comisia stabilește un coeficient Kp provizoriu, conform pct. III.6 din anexa nr. 3. Pierderea de producție determinată în baza Kp provizoriu are caracter estimativ și se marchează ca atare în Actul de constatare. Apicultorul prezintă datele privind producția efectiv obținută în cel mult 30 de zile calendaristice de la încheierea culesului, iar Comisia definitivează Kp și pierderea de producție, prin completarea Actului de constatare, în cel mult 10 zile lucrătoare de la prezentarea datelor.
23. Actul de constatare se întocmește în 3 exemplare în cel mult 5 zile lucrătoare de la data examinării în teren, se semnează de membrii Comisiei care au participat la examinare și se aprobă de primar. Un exemplar se transmite apicultorului în cel mult 2 zile lucrătoare de la semnare, un exemplar se transmite subdiviziunii raionale responsabile de domeniul agriculturii, iar un exemplar se păstrează la primărie. La Act se anexează fișele de evaluare (anexa nr. 4), materialele foto/video, confirmarea fenomenului și opiniile separate, după caz.
24.  Membrii Comisiei răspund, în condițiile legii, pentru corectitudinea și veridicitatea datelor consemnate în Actul de constatare. Declararea unor date false de către apicultor atrage răspunderea acestuia potrivit legislației în vigoare.
25.  Prelucrarea datelor cu caracter personal în procesul de constatare și evaluare a pagubelor se efectuează exclusiv în scopurile prevăzute de prezentul Regulament, cu respectarea legislației privind protecția datelor cu caracter personal.
Anexa nr. 1
la Regulamentul pentru determinarea pagubelor în apicultură
provocate de fenomenele naturale periculoase
Model
Către primarul localității ______________________________
Nr. înregistrare ________ din „____” ____________ 20___
DEMERS
privind constatarea și evaluarea pagubelor produse exploatației apicole de fenomene naturale periculoase
Subsemnatul(a)/Denumirea apicultorului ____________________________________________
IDNP / IDNO __________________________ Telefon _____________________________
Adresa ______________________________________________________________________
Numărul de înregistrare al stupinei _______________ Locația stupinei (vatra) ________________
Număr de familii de albine deținute înainte de producerea fenomenului: ___________
solicit constatarea și evaluarea pagubelor produse de fenomenul natural periculos:
☐ cu manifestare bruscă (îngheț târziu, grindină, ploi torențiale, vânt puternic, viscol, inundație)
☐ cu evoluție graduală (secetă, arșiță prelungită, lipsă de cules, temperaturi extreme în perioada de iernare)
Denumirea fenomenului: _______________________________________________________
Data producerii / perioada manifestării: ____________________ Data la care efectele au devenit vizibile: ____________
Descrierea preliminară a pagubelor (familii pierite/slăbite, stupi, inventar, producție): ___________________________________________________________________________________
Motivele depășirii termenului de sesizare (după caz): ___________________________________________
Documente anexate:
☐ documentul de înregistrare a stupinei;   ☐ evidența efectivului de familii de albine;
☐ evidența producției pentru ultimii 3–5 ani;   ☐ fotografii/înregistrări video datate;
☐ documente privind cheltuielile suplimentare;   ☐ polița de asigurare (după caz);   ☐ alte documente: ____________
Declar pe propria răspundere că datele prezentate sunt veridice și că familiile de albine sunt înregistrate în conformitate cu Legea apiculturii nr. 70/2006. Sunt de acord cu prelucrarea datelor cu caracter personal în scopul constatării și evaluării pagubelor.
Data ____________________                                       Semnătura ____________________
Anexa nr. 2
la Regulamentul pentru determinarea pagubelor în apicultură
provocate de fenomenele naturale periculoase
Model
	
	APROB:
Primarul localității ______________
n/p _______________ semnătura ________
L.Ș.          data „____” __________ 20___



ACT DE CONSTATARE ȘI EVALUARE A PAGUBELOR
produse exploatației apicole ca urmare a fenomenelor naturale periculoase
Nr. ________ din „____” ____________ 20___     ☐ inițial    ☐ completat (definitivarea Kp)
Localitatea ______________________, raionul/municipiul ______________________
Apicultorul (denumire / nume, prenume) _________________________________________
IDNO / IDNP ________________________  Adresa ______________________________
Numărul de înregistrare al stupinei _____________ Locația exploatației (vatra) ____________________
Demersul nr. _______ din ______________ ; termenul de sesizare: ☐ respectat  ☐ depășit (motivele: ______________________)
Comisia, constituită prin dispoziția primarului nr. ______ din ______________, în componența:
	Nr.
	Nume, prenume
	Calitatea în Comisie / instituția reprezentată

	1
	
	Președinte – primar / viceprimar

	2
	
	Secretar – specialist al primăriei

	3
	
	Medic veterinar oficial – subdiviziunea teritorială ANSA

	4
	
	Reprezentant al subdiviziunii raionale în domeniul agricol

	5
	
	Reprezentant al IP AMM (după caz)


cu participarea apicultorului/reprezentantului împuternicit (fără calitate de membru) ________________________ și un specialist în domeniul apicol (fără calitate de membru) _______________________,
s-a deplasat la fața locului în data de ____________ 20___, între orele ______ și ______, și a constatat următoarele:
A. Fenomenul natural periculos și legătura de cauzalitate
1. Tipul fenomenului: ☐ cu manifestare bruscă  ☐ cu evoluție graduală  ☐ pierderi în perioada de iernare; denumirea: ____________________
2. Perioada producerii: ______________________  3. Teritoriul afectat: ______________________
4. Confirmarea IP AMM (document, nr., data / sursa web): _____________________________________
5. Culesul / resursa meliferă afectată și faza fenologică: _____________________________________
6. Mecanismul prin care fenomenul a produs paguba (descriere): ____________________________________________
7. Alte cauze identificate și pierderile excluse din calcul (pct. 9.3 din Regulament): ________________________
8. Concluzia Comisiei privind legătura de cauzalitate: ☐ confirmată integral  ☐ confirmată parțial  ☐ neconfirmată
B. Afectarea biologică a familiilor de albine
Modul de evaluare: ☐ individual  ☐ pe grupuri omogene (pct. 21 din Regulament), număr de grupuri ______, familii examinate ______
	Indicator
	Nr. familii
	Ks
	Nfs × Ks

	Familii deținute înainte de fenomen (Nft)
	
	–
	–

	Familii pierite (Nfp)
	
	1,00
	

	Familii cu afectare nesemnificativă (0–3 p.)
	
	0,00
	–

	Familii cu slăbire ușoară (4–6 p.)
	
	0,25
	

	Familii cu slăbire moderată (7–10 p.)
	
	0,50
	

	Familii cu slăbire severă (11–15 p.)
	
	0,75
	

	Gradul biologic de afectare GAB (%) = [Nfp + Σ(Nfsᵢ × Ksᵢ)] / Nft × 100
	


C. Paguba materială la stupi, componente și inventar (Ps)
	Nr.
	Denumirea bunului
	nᵢ
	Vᵢ, lei
	Distrus / reparabil
	Kdᵢ
	nᵢ × Vᵢ × Kdᵢ, lei

	1
	
	
	
	
	
	

	2
	
	
	
	
	
	

	3
	
	
	
	
	
	

	Total Ps
	


D. Pierderea de producție (Ppp)
	Produsul / culesul
	Qref, kg
	Sursa Qref
	Qreal, kg
	Kp
	Prm, lei/kg
	(Qref−Qreal) × Prm, lei

	
	
	
	
	
	
	

	
	
	
	
	
	
	

	Cheltuieli economisite (Cn), lei
	

	Total Ppp = Σ[(Qref − Qreal) × Prm] − Cn
	


Caracterul Kp: ☐ definitiv  ☐ provizoriu (estimativ; se definitivează după încheierea culesului, conform pct. 22 din Regulament)
Date privind determinarea producției de referință și a coeficientului Kp (pentru fiecare produs/cules):
a) metoda de calcul a producției medii pe familie (Pmref): ☐ media ultimilor 3 ani  ☐ media a 3 ani din ultimii 5, fără anul maxim și minim  ☐ media anilor disponibili (lit. b)  ☐ date de referință comparabile (lit. c)  ☐ alte date oficiale/sectoriale (lit. d) (pct. III.6 din anexa nr. 3);
b) producția pe familie în anii de referință, kg: anul ______ – ______; anul ______ – ______; anul ______ – ______; anul ______ – ______; anul ______ – ______;
c) Pmref = ______ kg/familie × Nft = ______ familii = Qref ______ kg;
d) Qreal = ______ kg (sau diminuarea estimată ______%, pentru Kp provizoriu); cheltuieli economisite unitare ______ lei/kg;
e) documentele justificative privind producția (registrul stupinei, documente de comercializare, declarații etc.): ________________________________________;
f) justificarea Kp provizoriu (intensitatea și durata fenomenului, fenologia plantelor melifere, perioada de înflorire afectată, posibilitatea de zbor și recoltare, alte surse melifere, datele IP AMM): ________________________________________.
E. Cheltuieli suplimentare (Cs) și F. Valoarea recuperabilă netă (Vs)
Cs (conform documentelor justificative, fără elementele incluse în Pfa, Pfs, Ps): ________________ lei
Vs = Σ[(qᵢ × pᵢ) − Crᵢ] (ceară, miere salvată, componente, alte bunuri): ________________ lei
Documentele justificative ale cheltuielilor suplimentare (nr., data): ________________________________________
Verificare: Pfs + Cs aferente familiilor afectate parțial ≤ Σ Nfsᵢ × Vuf (pct. III.7 din anexa nr. 3): ☐ da  ☐ nu (Cs se diminuează până la limită)
G. Situația centralizată a pagubei
	Componenta
	Valoarea, lei

	Pfa – familii pierite (Nfp × Vuf)
	

	Pfs – familii afectate parțial Σ(Nfsᵢ × Vuf × Ksᵢ)
	

	Ps – stupi, componente și inventar
	

	Ppp – pierderea de producție
	

	Cs – cheltuieli suplimentare
	

	Vs – valoarea recuperabilă netă (se scade)
	

	VTP = Pfa + Pfs + Ps + Ppp + Cs − Vs
	


Valoarea totală a pagubei reprezintă prejudiciul constatat conform Regulamentului și nu echivalează cu cuantumul sprijinului financiar (pct. 5 din Regulament).
Calculele au fost efectuate de: ______________________ semnătura ________   Verificat: secretarul Comisiei ______________________ semnătura ________
H. Sursele de preț și valorile de referință utilizate
Vuf: ______ lei/familie, sursa: ____________; Vᵢ: sursa ____________; Prm: sursa ____________; pᵢ: sursa ____________
I. Documente și materiale anexate
☐ fișe de evaluare Ks (anexa nr. 4), nr. ____;  ☐ fotografii, nr. ____;  ☐ înregistrări video, nr. ____;  ☐ confirmarea IP AMM;  ☐ evidența efectivului și a producției;  ☐ documente privind cheltuielile;  ☐ alte: ____________
J. Obiecțiile apicultorului
______________________________________________________________________________
K. Opinii separate ale membrilor Comisiei
☐ nu există   ☐ există (se anexează), membrul: ________________________________
Prezentul Act a fost întocmit în 3 exemplare. 
Semnăturile membrilor Comisiei:
1. ______________________________   semnătura ______________   ☐ cu opinie separată
2. ______________________________   semnătura ______________   ☐ cu opinie separată
3. ______________________________   semnătura ______________   ☐ cu opinie separată
4. ______________________________   semnătura ______________   ☐ cu opinie separată
5. ______________________________   semnătura ______________   ☐ cu opinie separată
Am luat cunoștință și am primit un exemplar, apicultorul/reprezentantul: ______________________ semnătura ____________ data ________
Anexa nr. 3
la Regulamentul pentru determinarea pagubelor în apicultură
provocate de fenomenele naturale periculoase
METODOLOGIA
de constatare și calcul al pagubelor cauzate exploatațiilor apicole de fenomenele naturale periculoase
I. Fenomene naturale periculoase relevante pentru apicultură
Fenomene cu manifestare bruscă:
– înghețul târziu de primăvară – afectează cuibul, puietul, florile plantelor melifere și zborul de recoltare;
– ploile torențiale, grindina, vântul puternic, viscolul – distrug sau răstoarnă stupii, provoacă pierderea albinelor culegătoare și compromit înflorirea;
– inundațiile – pierderea parțială sau totală a stupinelor amplasate în zone joase.
Fenomene cu evoluție graduală:
– seceta și arșița prelungită – lipsa culesului, epuizarea rezervelor de hrană, slăbirea și mortalitatea familiilor prin înfometare;
– temperaturile extreme prelungite în perioada de iernare – mortalitatea familiilor prin înghețare sau epuizarea rezervelor.
II. Structura evaluării
Paguba totală se compune din patru categorii distincte, evaluate separat și apoi însumate, din care se scade valoarea recuperabilă netă:
A. Afectarea biologică a familiilor de albine – familii pierite (Pfa) și familii afectate parțial (Pfs); intensitatea afectării se exprimă prin GAB;
B. Paguba materială la stupi, componente și inventar apicol (Ps);
C. Pierderea de producție de miere și alte produse apicole (Ppp), determinată prin coeficientul Kp;
D. Cheltuielile suplimentare pentru limitarea și remedierea efectelor fenomenului (Cs);
din care se deduce valoarea recuperabilă netă (Vs).
III. Formulele de calcul
III.1. Gradul biologic de afectare (GAB)
GAB (%) = [Nfp + Σ (Nfsᵢ × Ksᵢ)] / Nft × 100
Nfp – numărul familiilor de albine pierite;
Nfsᵢ – numărul familiilor afectate parțial din categoria de slăbire „i”;
Ksᵢ – coeficientul de slăbire al categoriei „i” (pct. III.2);
Nft – numărul total de familii de albine deținute înainte de producerea fenomenului.
GAB exprimă intensitatea afectării biologice și se consemnează în Actul de constatare. GAB nu se utilizează ca multiplicator în alte formule și nu constituie prin sine prag de eligibilitate. În scop statistic se consemnează și ponderea numerică a familiilor afectate: (Nfp + Σ Nfsᵢ) / Nft × 100.
III.2. Coeficientul de slăbire (Ks)
Ks se stabilește în baza fișei de evaluare din anexa nr. 4, prin punctarea de la 0 la 3 a cinci indicatori: (1) populația de albine adulte; (2) puietul; (3) starea mătcii; (4) rezervele de hrană; (5) capacitatea de refacere. Punctajul total (0–15) determină încadrarea:
	Punctaj total
	Categoria de afectare
	Ks

	0–3
	Afectare nesemnificativă (familia nu se include în Nfs)
	0,00

	4–6
	Slăbire ușoară
	0,25

	7–10
	Slăbire moderată
	0,50

	11–15
	Slăbire severă
	0,75


Familia constatată neviabilă se încadrează în categoria familiilor pierite (Nfp) și nu se evaluează prin coeficientul Ks. Încadrarea în categoriile de slăbire moderată și severă se documentează fotografic sau video.
III.3. Paguba la familiile de albine pierite (Pfa)
Pfa = Nfp × Vuf
Vuf – valoarea unitară a familiei de albine: valoarea biologică de înlocuire a unei familii de albine sănătoase cu matcă, fără stup, componente ale stupului, inventar și producție viitoare, stabilită conform pct. III.9.
III.4. Paguba la familiile de albine afectate parțial (Pfs)
Pfs = Σ (Nfsᵢ × Vuf × Ksᵢ)
III.5. Paguba la stupi, componente și inventar apicol (Ps)
Ps = Σ (nᵢ × Vᵢ × Kdᵢ)
nᵢ – numărul unităților de tipul „i” distruse sau deteriorate;
Vᵢ – valoarea de înlocuire a unei unități de tipul „i” (stup, corp, rame, faguri, extractor etc.), stabilită conform pct. III.9;
Kdᵢ – coeficientul de deteriorare: Kd = 1,00 pentru bunurile distruse sau deteriorate iremediabil; Kd = costul justificat al reparației / Vᵢ, dar nu mai mult de 1,00, pentru bunurile reparabile.
III.6. Pierderea de producție (Ppp) și coeficientul Kp
Kpⱼ = (Qrefⱼ − Qrealⱼ) / Qrefⱼ
Ppp = Σⱼ [(Qrefⱼ − Qrealⱼ) × Prmⱼ] − Cn,  sau echivalent  Ppp = Σⱼ (Qrefⱼ × Kpⱼ × Prmⱼ) − Cn
j – produsul apicol/culesul afectat (miere pe tipuri de cules, polen, propolis, ceară, lăptișor de matcă);
Qrefⱼ – producția de referință: Qrefⱼ = Pmrefⱼ × Nft, unde Pmrefⱼ este producția medie pe familie în perioada de referință;
Qrealⱼ – producția efectiv realizată în sezonul/culesul afectat, confirmată documentar;
Prmⱼ – prețul mediu de valorificare (lei/kg), stabilit conform pct. III.9;
Cn – cheltuielile de recoltare, extracție, condiționare, ambalare și transport neefectuate ca urmare a neobținerii producției (cheltuieli economisite), care se scad pentru a nu majora artificial paguba.
Producția medie pe familie (Pmref) se determină în următoarea ordine de prioritate, sursa utilizată fiind indicată obligatoriu în Actul de constatare:
a) media producției pe familie realizate de exploatație în ultimii 3 ani sau media a 3 ani din ultimii 5 ani, excluzând anul cu cea mai mare și anul cu cea mai mică producție;
b) pentru exploatațiile cu o activitate mai scurtă de 3 ani – media anilor disponibili, dar cel puțin a unui sezon complet;
c) în lipsa evidențelor suficiente – datele de referință pentru zona, culesul și tipul de exploatație comparabile, furnizate de subdiviziunea raională responsabilă de agricultură, de instituțiile de cercetare sau de organizațiile reprezentative ale sectorului;
d) alte date oficiale sau sectoriale verificabile.
Se acceptă ca documente justificative: registrul de evidență al stupinei, documentele de comercializare (facturi, contracte, documente de achiziție), declarațiile fiscale, documentele depuse pentru obținerea subvențiilor, alte documente verificabile.
Dacă fenomenul se produce înainte sau în timpul culesului, iar Qreal nu poate fi încă determinată, Comisia stabilește un Kp provizoriu egal cu diminuarea estimată a producției, exprimată ca fracție (de exemplu, 0,50 pentru o diminuare estimată de 50%), justificată în secțiunea D a Actului de constatare pe baza intensității și duratei fenomenului, a fenologiei plantelor melifere, a duratei perioadei de înflorire afectate, a posibilității efective de zbor și recoltare, a existenței altor surse melifere și a datelor IP AMM. Kp provizoriu se definitivează după încheierea culesului, pe baza producției efectiv obținute, în condițiile pct. 22 din Regulament.
III.7. Cheltuielile suplimentare (Cs)
Cs = Σ Cᵢ
Se includ numai cheltuielile justificate documentar (facturi, bonuri fiscale, alte documente primare), direct determinate de fenomen, efectuate după producerea acestuia până la data definitivării Actului de constatare, care nu au fost incluse în altă categorie de pagubă. Pentru familiile incluse în Pfa nu se recunosc cheltuieli de hrănire, tratament sau mătci de înlocuire. Suma dintre Pfs și cheltuielile suplimentare de refacere aferente familiilor afectate parțial nu poate depăși valoarea de înlocuire a acestor familii (Σ Nfsᵢ × Vuf). Costul reparației unui bun nu se include în Cs dacă paguba aferentă acestuia a fost recunoscută în Ps.
III.8. Valoarea recuperabilă netă (Vs)
Vs = Σ [(qᵢ × pᵢ) − Crᵢ]
qᵢ – cantitatea bunului recuperat „i” (ceară, miere salvată, componente ale stupului, material biologic recuperabil);
pᵢ – prețul de valorificare; Crᵢ – costurile de recuperare, condiționare sau valorificare. Fiecare termen al sumei nu poate fi negativ.
III.9. Sursele de preț
Valorile Vuf, Vᵢ, Prmⱼ și pᵢ se stabilesc la data constatării, în următoarea ordine de prioritate: a) documentele justificative ale exploatației din ultimul sezon (facturi de achiziție sau de vânzare); b) prețurile de referință publicate de Ministerul Agriculturii și Industriei Alimentare, de subdiviziunile raionale responsabile de agricultură sau de organizațiile reprezentative ale sectorului; c) media a cel puțin trei oferte comerciale curente. Sursa utilizată se indică obligatoriu în secțiunea H a Actului de constatare.
III.10. Valoarea totală a pagubei (VTP)
VTP = Pfa + Pfs + Ps + Ppp + Cs − Vs
Componentele formulei sunt mutual exclusive. VTP reprezintă valoarea prejudiciului constatat potrivit prezentei metodologii și nu echivalează cu cuantumul sprijinului financiar (pct. 5 din Regulament).
IV. Reguli de evitare a dublei contabilizări
Nicio componentă economică a pagubei nu se include simultan în două sau mai multe categorii de calcul. În particular:
1) stupul, componentele acestuia și inventarul nu se includ în Vuf, fiind evaluate separat în Ps;
2) costul reparației unui bun nu se include în Cs dacă paguba aceluiași bun a fost recunoscută în Ps;
3) o familie pierită nu se evaluează simultan ca familie afectată parțial;
4) produsele existente la data fenomenului (distruse) și pierderea producției viitoare se evidențiază distinct;
5) pentru familiile incluse în Pfa nu se recunosc cheltuieli de hrănire, tratament sau mătci de înlocuire;
6) Pfs împreună cu Cs aferente familiilor afectate parțial nu depășesc Σ Nfsᵢ × Vuf;
7) valoarea recuperabilă se deduce o singură dată și la valoarea netă realizabilă.
V. Exemplu numeric
Ipoteză: o stupină cu 40 de familii de albine este afectată de îngheț târziu urmat de secetă. Comisia constată: 10 familii pierite; 8 familii afectate parțial (3 cu slăbire ușoară, 3 cu slăbire moderată, 2 cu slăbire severă); 3 stupi distruși și 2 stupi reparabili (cost reparație 270 lei/stup). Vuf = 1 800 lei; Vᵢ (stup) = 900 lei. Producția medie pe familie în ultimii 3 ani – 25 kg miere; producția efectiv realizată – 350 kg; prețul mediu – 90 lei/kg; cheltuieli economisite – 4 lei/kg.
	Element
	Calcul
	Rezultat

	GAB
	[10 + (3×0,25 + 3×0,50 + 2×0,75)] / 40 × 100
	34,38%

	Pfa
	10 × 1 800
	18 000 lei

	Pfs
	1 800 × (3×0,25 + 3×0,50 + 2×0,75) = 1 800 × 3,75
	6 750 lei

	Ps
	3 × 900 × 1,00 + 2 × 900 × 0,30
	3 240 lei

	Qref; Kp
	25 kg × 40 = 1 000 kg; (1 000 − 350) / 1 000
	1 000 kg; 0,65

	Ppp
	(1 000 − 350) × 90 − 650 × 4
	55 900 lei

	Cs
	hrănire compensatorie 1 200 + tratamente 300 (verificare: 6 750 + 1 500 ≤ 8 × 1 800)
	1 500 lei

	Vs
	8 kg ceară × 130 lei − 240 lei cost condiționare
	800 lei

	VTP
	18 000 + 6 750 + 3 240 + 55 900 + 1 500 − 800
	84 590 lei


Valorile unitare din exemplu au caracter ilustrativ; Comisia le stabilește conform pct. III.9.
VI. Precizări finale
Valorile unitare se actualizează la data fiecărei constatări, pe baza prețurilor de piață curente. Documentarea stării familiilor afectate (fișe, fotografii, înregistrări video) este obligatorie pentru verificabilitatea ulterioară a evaluării.
Anexa nr. 4
la Regulamentul pentru determinarea pagubelor în apicultură
provocate de fenomenele naturale periculoase
Model
FIȘA DE EVALUARE
a familiei de albine / grupului omogen de familii pentru stabilirea coeficientului de slăbire (Ks)
Actul de constatare nr. _______ din ____________ Apicultorul ______________________________
☐ Evaluare individuală: nr. stupului ________   ☐ Grup omogen nr. ____: familii în grup ____, familii examinate ____ (nr. stupilor: ____________)
Data examinării ______________ Fotografii/video nr. ______________
	Indicator
	0 puncte
	1 punct
	2 puncte
	3 puncte
	Punctaj acordat

	1. Populația de albine adulte
	corespunzătoare perioadei
	redusă cu până la 25%
	redusă cu 26–50%
	redusă cu peste 50%
	

	2. Puietul (suprafață și stare)
	normal ca suprafață și stare
	suprafață redusă cu până la 25%
	suprafață redusă cu 26–50% sau puiet afectat parțial (răcit, mort)
	redus cu peste 50%, afectat pe suprafețe mari sau lipsă
	

	3. Starea mătcii
	prezentă, ouat normal
	ouat diminuat
	ouat neregulat, matcă necorespunzătoare, botci de schimbare
	matcă lipsă sau trântorită (remediabil prin introducerea unei mătci)
	

	4. Rezervele de hrană
	suficiente pentru perioadă
	reduse, necesită hrănire de completare
	insuficiente, necesită hrănire de urgență
	practic epuizate
	

	5. Capacitatea de refacere
	refacere naturală, fără intervenții
	refacere cu intervenții minore
	refacere doar cu intervenții semnificative (hrănire, întărire cu puiet)
	refacere incertă, necesită unificare sau reconstituire
	

	Punctaj total (0–15)
	



Încadrare: ☐ 0–3 p. – afectare nesemnificativă (Ks = 0,00)  ☐ 4–6 p. – slăbire ușoară (Ks = 0,25)  ☐ 7–10 p. – slăbire moderată (Ks = 0,50)  ☐ 11–15 p. – slăbire severă (Ks = 0,75)
☐ Familie neviabilă – se încadrează la familii pierite (Nfp), fără aplicarea Ks.
Observații (inclusiv pentru eșantion: punctajul pe familii examinate și media): ___________________________________________
Membrii Comisiei:
1. Președintele Comisiei (primar/viceprimar) ____________________ semnătura ________
2. Secretarul Comisiei (specialist al primăriei) ____________________ semnătura ________
3. Medicul veterinar oficial (ANSA) ____________________ semnătura ________
4. Reprezentantul subdiviziunii raionale în domeniul agricol ____________ semnătura ________
5. Reprezentantul IP AMM (după caz) ____________________ semnătura ________
Apicultorul (am luat cunoștință) ____________________ semnătura ________

